กทม.เตรียมพร้อมมาตรการเข้าสู่การเป็นโรคประจำถิ่น เน้นประชาชนได้รับความสะดวกภายใต้ความปลอดภัย
นางสาวทวิดา กมลเวชช  รองผู้ว่าราชการกรุงเทพมหานคร ร่วมประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรุงเทพมหานครโดยรองผู้ว่าราชการกรุงเทพมหานคร ได้กล่าวถึงสถานการณ์ของโรคโควิด-19 ในขณะนี้ที่ภาพรวมดีขึ้นและพฤติกรรมประชาชนให้ความสนใจในการเข้าร่วมกิจกรรมที่จัดขึ้นในช่วงเวลานี้เป็นจำนวนมาก จึงขอให้หน่วยงานที่เกี่ยวข้องเตรียมข้อมูล ศักยภาพการรองรับผู้ป่วยของกรุงเทพมหานคร ทั้งผู้ป่วยโรคโควิด-19 และโรคฝีดาษวานรก่อนนำเข้าที่ประชุมศูนย์ปฏิบัติการศูนย์บริหารสถานการณ์โควิด-19 (ศปก.ศบค.) ในสัปดาห์นี้ โดยจะเป็นการนำเสนอมาตรการที่จะทำให้คนกรุงเทพฯได้มีชีวิตที่สะดวก ภายใต้มาตรการความปลอดภัยและปลอดโรคจากนั้น นายขจิต ชัชวานิชย์ ปลัดกรุงเทพมหานคร เป็นประธานการประชุม โดยติดตามสถานการณ์การแพร่ระบาดของโรคโควิด-19 ในพื้นที่กรุงเทพมหานคร ข้อสั่งการของรัฐบาลและข้อเสนอแนะการดำเนินงานของหน่วยงานที่เกี่ยวข้อง โดยได้กำชับให้สำนักอนามัย สำนักการแพทย์และหน่วยงานที่เกี่ยวข้อง จัดประชุมหารือเตรียมมาตรการเพื่อเข้าสู่แนวทางการเป็นโรคประจำถิ่นของกรุงเทพมหานคร ทั้งการกำหนดอัตราการครองเตียงของผู้ป่วย การเสียชีวิตและการรับวัคซีน เพื่อนำเข้าที่ประชุมคณะกรรมการโรคติดต่อให้ความเห็นชอบ ก่อนนำเข้าที่ประชุม ศปก.ศบค.พิจารณาต่อไป